Tammer Brands

Tammer Brands Oy, aiemmalta nimeltään Tammer-Tukku Oyhttps://www.tamperelainen.fi/artikkeli/755541-tammer-tukku-vaihtoi-nimea-toimitusjohtaja-selittaa-sana-brands-nimessa-on, on vuonna 1954 perustettu suomalainen perheyritys, tukkuliike ja bränditalo, joka tuo maahan ja jakelee kuluttajatuotteita kotiin, pihaan ja vapaa-aikaan. Yhtiö harjoittaa yritysasiakkaille suunnattua liiketoimintaa. Sen asiakkaita ovat pääosin kotimaiset ja kansainväliset tavaratalot, kauppaketjut ja vähittäiskaupat, jotka jälleenmyyvät yhtiön edustamia brändejä ja tuotteita kuluttajille. Lisäksi asiakkaina on B2B-asiakkaita, jotka hankkivat tuotteita omaan ammattikäyttöön. Tammer Brands Oy:n pääkonttori ja showroom sijaitsevat Tampereella, Nekalassa. Lisäksi Tammer Brandsilla on toimisto Vantaalla.  Yrityksen 48 000 neliömetrin logistiikkakeskus sijaitsee Hämeenlinnassa. 

Yrityksen tuoteportfolioon kuuluu omia kuluttajatuotebrändejä, kuten Rento, Mustang sekä Maku Kitchen Life. Omien brändien lisäksi Tammer Brands jälleenmyy myös kumppanibrändiensä tuotteita. 

Yrityksen johdossa on nykyisin omistajaperheen kolmas sukupolvi. Perheyritys työllistää noin 200 henkilöä Suomessa, Baltiassa ja Pohjoismaissa. Henkilöstöä työskentelee muun muassa myynnin, hankinnan, markkinoinnin, logistiikan ja hallinnon tehtävissä. 

Yritys on yksi Pohjois-Euroopan suurimmista kuluttajatuoteyhtiöistä ja kansainvälisistä bränditaloista.  

 Historia 

Tammer-Tukku Ky:n perusti Aulis Mäenpää Tampereelle vuonna 1954. Tuolloin yritys myi munkkeja ja limonadeja Pirkanmaan alueella.  Munkkien ja limonadimyyntimatkoilla Aulis Mäenpää kuuli asiakkaiden muista tarpeista ja sen myötä rupesi hankkimaan tavaraa helsinkiläisiltä tukkureilta ja toimittamaan tuotteita asiakkailleen. Aulis Mäenpään jälkeen yritystoimintaa tulivat jatkamaan hänen kaksi poikaansa Rauno ja Reijo. 

Yritys laajensi toimintaansa aktiivisesti kotimaassa, jonka jälkeen 1970-luvulla tapahtui merkittävä muutos, kun Reijo Mäenpää aloitti ulkomaisen hankintaverkoston rakentamisen. Ensimmäinen hankintamatka Pohjoismaiden ulkopuolelle, Kaukoitään, tapahtui vuonna 1972. ,  

80-luvun puolessa välissä yritys koki vastoinkäymisiä, kun Tammer-Tukun varastossa syttyi tulipalo tuhoten koko varastoarvon. Lähes heti sen jälkeen, 90-luvun alussa, koettiin seuraava suuri vastoinkäyminen, kun markka devalvoitiin.  

Vientimyyntiä Tammer-Tukku Ky rupesi harjoittamaan vuodesta 1990 eteenpäin. 2000-luvun alussa yhtiö alkoi panostamaan tuotebrändeihin ja lanseerasi ensimmäiset omat brändinsä, jotka olivat Mustang ja Rento. 

Vuonna 2005 yhtiön toiminta laajeni, kun Hämeenlinnaan avattiin 20 000 m2 logistiikkakeskus. Logistiikkakeskusta on laajennettu tämän jälkeen kaksi kertaa; vuonna 2010 ja 2020. Tällä hetkellä Hämeenlinnan logistiikkakeskuksen koko on 48 000 m2. 

Vuonna 2013 Tammer Brandsissa tapahtui sukupolven vaihdos, sillä Reijo Mäenpään toimitusjohtajuus päättyi 35 vuoden jälkeen ja paikan otti Reijon veljen, Raunon poika Zachary Mäenpää. Reijo jatkoi kuitenkin yrityksen toiminnassa mukana ja työskentelee Tammer Brandsilla edelleen.  Vuonna 2023 juhlittiin Reijon 80-vuotispäivää. 

Vuonna 2015 yhtiö aloitti yhteistyön globaalien brändien kanssa. Tämän jälkeen yrityksen brändiportfolioon liittyi mukaan kumppanibrändejä, joista esimerkkinä vuonna 2017 solmittu kumppanisopimus Fiskarsin kanssa. 2010-luvulla Tammer Brands avasi myös oman B2B-verkkokaupan, joka mahdollisti yritysasiakkaille täydennysostojen tekemisen itsenäisesti. 

Yrityksen merkittävä brändiuudistus tapahtui maaliskuussa 2019, kun Tammer-Tukku vaihtoi nimensä Tammer Brandsiksi. Nimenvaihdos perustui vuosien varrella tapahtuneeseen liiketoiminnan muutokseen, joka alkoi jo 2000-luvun alussa, kun yritys aloitti tuotebrändeihin panostamisen. Yrityksen harjoittama ”perinteinen tukkukauppa” oli kehittynyt ja muuttuneen liiketoiminnan myötä sana ”tukku” ei enää sopinut yhtiön nykypäivän toimintaan. Lisäksi brändiuudistusta perusteltiin vientivetoisuudella, johon kansainvälisempi Tammer Brands sopi Tammer-Tukkua paremmin.  Vuonna 2021 liikevaihdosta noin 30 % tuli jo viennistä Baltiaan ja Skandinaviaan.  

Koronapandemian iskiessä vuonna 2020 kaupan ala koki koronakriisin, joka vaikutti laajasti kaupan alan yrityksien liikevaihtoon ja aiheutti monia muutoksia yrityksien sisällä.  Myös Tammer Brands koki vastoinkäymisiä koronan myötä, kun konttipula hankaloitti tavarantuontia ja sai konttikuljetukset seisahtumaan eri puolille maailmaa. Koronan myötä myös laivaliikenne väheni ja rahtihinnat kasvoivat moninkertaisiksi. 

Vastoinkäymisistä huolimatta, samana vuonna 2020, Tammer Brands aloitti shop-in-shop -konseptin, jonka tarkoitus on tarjota asiakkaille valmiit shop-in-shop -kokonaisuudet asiakkaiden myymälätiloihin. Valmiiden shop-in-shop -kokonaisuuksien myynti kasvoi vuosien aikana ja vuonna 2025 shop-in-shop -osastoja oli yli 100 Suomessa, Ruotsissa sekä Baltiassa.  Vuonna 2021 yhtiö halusi panostaa kasvuun ja kansainvälistymiseen, sekä laajentaa B2B-asiakkaille tarkoitettua showroomia. Laajennuksen myötä Tampereen Nekalassa sijaitsevan showroomin koko kasvoi 9 000 neliöstä noin 11 000 neliöön. 

Vuonna 2024 Tammer Brands täytti 70 vuotta. Tammer Brands pyrkii tulevaisuudessa kasvamaan laajentamalla vientiä  

 Showroom  

Tammer Brandsilla on Nekalan pääkonttorin yhteydessä noin 11 000 neliömetrin showroom. Myyntinäyttelyt uusitaan sesongittain kaksi kertaa vuodessa. Showroomissa esillä on kaikki Tammer Brandsin tuotteet, ja sen tarkoitus on inspiroida asiakasta ja helpottaa hahmottamaan tuotekokonaisuuksia ja -ratkaisuja. Showroom on tarkoitettu Tammer Brandsin B2B-asiakkaille ja asiakkaita showroomille tulee ympäri maailmaa. 

 Omat brändit  

Tammer Brandsin valikoima koostuu pääosin useista omista brändeistä. Keskittyminen tuotebrändeihin alkoi 2000-luvun alussa . Brändeistä tunnetuimpina voidaan pitää Rento-saunatuotebrändiä, Mustang-grillausbrändiä sekä Maku Kitchen Life -keittiötavarabrändiä.  

Ensimmäisenä brändinä lanseerattiin grillausbrändi Mustang. Mustangin tuotevalikoima kattaa eri käyttötilanteisiin sopivat grillit, grillaustarvikkeet, sytytystarvikkeet, tarjoilutuotteet, pizzauunit, savustustuotteet ja valmistakat. Vuonna 2027 Mustang täyttää 20 vuotta.  

Yksi vanhimpia Tammer Brandsin tuotemerkeistä on myös Rento. Rento-brändi on erikoistunut saunatuotteisiin, kuten sauna-astioihin, tekstiileihin, saunatarvikkeisiin sekä kosmetiikkaan ja tuoksuihin. Rento -saunatuotesarja on suomalaista suunnitteludesignia ja tuotesarjalle on myönnetty Design from Finland -merkki.  Useat Rento-tuotteista ovat myös Suomessa valmistettuja avainlipputuotteita.  Suomi 100 -juhlavuonna Rento teki yhteistyömalliston Katri Helenan kanssa ja vuonna 2019 Rento juhlisti 10-vuotisjuhlavuottaan Rento x Harri Koskinen -yhteistyömallistollaan, jonka suunnitteli suomalainen muotoilija Harri Koskinen . Rento-tekstiilikuoseja ovat suunnitelleet Tammer Brandsin omat designerit. 

Maku Kitchen Life on Tammer Brandsin keittiötuotebrändi, joka juhli 10-vuotisjuhlavuottaan vuonna 2025. Maku Kitchen Life:n valikoima kattaa ruoanvalmistukseen, leivontaan, tarjoiluun ja säilytykseen tarvittavat tuotteet. Maku Kitchen Life pyrkii valikoimassaan laatuun, helppokäyttöisyyteen, esteettisyyteen ja hyvään hinta-laatusuhteeseen.  10-vuotisjuhlavuonna 2025 Maku Kitchen Lifen julkisti, että heidän brändilähettiläänänsä toimii suomalainen TV-kokki Teresa Välimäki. Samana vuonna julkistettiin myös uusi juhlakuosi Sarka, jonka on suunnitellut Tammer Brandsin oma designer Hannele Kiviniemi.  

 In-house -toiminta 

Tammer Brands luottaa toiminnassaan in-house -työhön, jonka uskotaan varmistavan paremman laadun, luotettavuuden, nopean reagoinnin ja asiakaslähtöisemmän toiminnan.

Tammer Brandsin markkinointiosaston pakkaussuunnittelijat suunnittelevat esimerkiksi tuotteiden kaupalliset pakkaukset. Markkinointiosasto tuottaa valmiit myymälämateriaalit sekä brändimarkkinoinnin esimerkiksi nettisivuilla ja sosiaalisessa mediassa.  Kuosisuunnittelusta vastaavat Tammer Brandsin omat designerit yhdessä muun bränditiimin kanssa. In-house -kuosisuunnittelulla pyritään erottautumaan kilpailijoista. Showroom ja sen esillepanot rakennetaan kaksi kertaa vuodessa näyttelytiimin voimin. Tammer Brandsilla toimii myös oma valokuvaustudio. 

In-house -toimintaa tehdään myös shop-in-shop -konseptissa. Tammer Brandsin shop-in-shop -tiimi suunnittelee, toteuttaa ja ylläpitää asiakkaiden tiloissa olevia osastoja Suomessa, Ruotsissa sekä Baltiassa. 

Oma, Hämeenlinnassa sijaitseva, 48 000 neliön logistiikkakeskus on yksi Tammer Brandsin liiketoiminnan kulmakivistä, joka mahdollistaa toimituksen asiakkaalle nopeasti. 

Lähteet

Kirjallisuutta
  Wessman, Erkki: Eivät kauppiaan päivät kirjassa ole : kertomus Aulis Mäenpään elämästä.  Tammer-Tukku 1998.
 Wessman, Erkki: Tukkukaupan töissä : ihmisten ääniä Tammer-Tukun viideltä ensimmäiseltä vuosikymmeneltä : Tammer-Tukku Oy vuodesta 1954.  Tammer-Tukku 2004.

Luokka:Suomalaiset tukkukaupat
Luokka:Tamperelaiset yritykset
Luokka:Suomalaiset vähittäiskaupan yritykset